Pielikums

informatīvajam ziņojumam

“Par elektroniskās algas nodokļa grāmatiņas ieviešanu”

**Sadarbības iestādes informācijas saņemšanai no to pārziņā esošajām valsts informācijas sistēmām**

| **Nr.p.k.** | **Iestāde un valsts informācijas sistēmas pārzinis** | **Valsts informācijas sistēma** | **Datu raksturojums** | **Informācijas apmaiņas risinājums** |
| --- | --- | --- | --- | --- |
| 1. | **Iekšlietu ministrija** – Pilsonības migrāciju lietu pārvalde | Iedzīvotāju reģistrs | Ziņas par politiski represētās personas un nacionālās pretošanās kustības dalībnieka statusa piešķiršanas lēmumu | Sadarbībā ar Pilsonības migrāciju lietu pārvaldi vienoties par informācijas apmaiņas risinājumu un veidu. |
| Ziņas par personas aizbildņiem, aizgādņiem vai audžuģimeni | Sadarbībā ar Pilsonības migrāciju lietu pārvalde vienoties par informācijas apmaiņas risinājumu un veidu. |
| 2. | **Tieslietu ministrija** – Uzturlīdzekļu garantiju fonda administrācija | Uzturlīdzekļu garantiju fonda iesniedzēju un parādnieku reģistrs | Ziņas par audzināšanā pieņemtu bērnu, ja no viņa vecākiem nav iespējams piedzīt uzturnaudu (alimentus) un ziņas par personu, kuras labā pēc tiesas sprieduma no maksātāja tiek piedzīta uzturnauda (alimenti). | Sadarbībā ar Uzturlīdzekļu garantiju fonda administrāciju vienoties par informācijas apmaiņas risinājumu un veidu. |
| 3. | **Izglītības un zinātnes ministrija** | Valsts izglītības informācijas sistēma | Personas, kuras ir vecumā no 18 līdz 24 gadiem un iegūst izglītību vispārējā, profesionālā, augstākā vai speciālā izglītības iestādē | Saskaņā ar Ministru kabineta 2010.gada 17.augusta noteikumu Nr.788 “Valsts izglītības informācijas sistēmas saturs, uzturēšanas un aktualizācijas kārtība” 8.punktu Valsts izglītības informācijas sistēmā (turpmāk – VIIS) šobrīd ir iekļauta informācija par izglītojamiem, kuri mācās vispārējās izglītības iestādēs, speciālās izglītības iestādēs un profesionālās pamata un vidējās izglītības iestādēs, izņemot par izglītojamajiem augstākās izglītības iestādēs un pieaugušo izglītības iestādēs. Finanšu ministrija (turpmāk – FM) 2012.gada 5.jūlija vēstulē Nr.12-31/4389 lūdza Izglītības un zinātnes ministriju (turpmāk – IZM) sniegt priekšlikumus par iespējamajiem instrumentiem informācijas aprites no izglītības iestādēm atvieglošanai un viedokli par IZM iespējām papildināt VIIS datubāzi ar informāciju par izglītojamajiem augstākās izglītības iestādēs līdz 2014.gada 1.janvārim, kā arī viedokli par informācijas apmaiņas iespējām ar VID. IZM 2012.gada 12.jūlija vēstulē Nr.1-10/3043 un 2012.gada 23.jūlija vēstulē Nr.01-10/3210 sniedza viedokli, ka IZM ir gatava sniegt VID informāciju par izglītojamajiem, kuri mācās vispārējās izglītības iestādēs, speciālās izglītības iestādēs un profesionālās pamata un vidējās izglītības iestādēs. Ņemot vērā minēto, VID ir uzsācis darbu pie tā, lai, sākot ar 2014.gada 1.janvāri, nodrošinātu, ka iedzīvotāju ienākuma nodokļa atvieglojumu administrēšanai elektroniskā veidā (t.i., ieviešot elektroniskās algas nodokļa grāmatiņas) ir pieejama informācija no VIIS par izglītojamajiem, kuri mācās vispārējās izglītības iestādēs, speciālās izglītības iestādēs un profesionālās pamata un vidējās izglītības iestādēs. Vienlaikus VID sadarbībā ar IZM un, iespējams, ar Rektoru padomi, Augstākās izglītības padomi un augstskolām risinās jautājumu par informācijas par izglītojamajiem augstākās izglītības iestādēs iegūšanu elektroniskā veidā iedzīvotāju ienākuma nodokļa administrēšanai. |
| 4. | **Labklājības ministrija** – Veselības un darbspēju ekspertīzes ārstu valsts komisija | Invaliditātes informatīvā sistēma | Informācija par invaliditāti | Veselības un darbspēju ekspertīzes ārstu valsts komisija 2012.gadā plāno realizēt e-pakalpojumu “Universālais pakalpojums invaliditātes statusa pārbaudei”, kas nodrošinās valsts institūcijām, atbilstoši informācijas apjomam, ko tās ir tiesīgas saņemt, iespēju elektroniski iegūt informāciju par fizisku personu invaliditātes statusu, tādā veidā nodrošinot operatīvu korektas informācijas saņemšanu par personu ar invaliditāti, nepieprasot to iesniegt attiecīgajai personai. Kad e-pakalpojums “Universālais pakalpojums invaliditātes statusa pārbaudei” tiks realizēts, VID plāno uzsākt sadarbību ar Veselības un darbspēju ekspertīzes ārstu valsts komisiju, lai elektroniski saņemtu nepieciešamo informāciju par invaliditātes statusu. |

Finanšu ministrs A.Vilks

21.09.2012. 15.40

507

G.Gurkina 67028719; ginta.gurkina@vid.gov.lv